stanford-oval/wikipedia huggingface dataset:
พรีเมียร์วอลเลย์บอลลีก

| --- | --- |
การแข่งหรือฤดูกาลปัจจุบัน:  พรีเมียร์วอลเลย์บอลลีกออล-ฟิลิปิโนโนคอนเฟอเรนซ์ 2024–25
ชื่อก่อนหน้า: เชกีส์ วี-ลีก
กีฬา: วอลเลย์บอล
ก่อตั้ง: 2017; 8 ปีที่แล้ว (2017)
ผู้ก่อตั้ง: จูน เบร์นาร์ดีโน โมยิง มาร์เตลีโน ริกกี ปาลู
ฤดูกาลแรก: 2017
ผู้อำนวยการ: เชอร์วิน มาลอนโซ
คำขวัญ: The Heart of Volleyball
จำนวนทีม: 12
ประเทศ: ฟิลิปปินส์
สถานที่: ฟิลออยล์ อีโคออยล์ เซ็นเตอร์ ฟิลสปอตส์ อารีนา เอสเอ็ม มอลล์ออฟเอเชีย สมาร์ตอาราเนตาคอลิเซียม
ทวีป: เอวีซี (เอเชีย)
ทีมชนะเลิศปัจจุบัน: ครีมไลน์  (2024 อินวีเทชันแนล)
ทีมชนะเลิศสูงสุด: ครีมไลน์ (10 สมัย)
หุ้นส่วนโทรทัศน์: วันสปอตส์ ซิกนัลทีวี
หุ้นส่วนสตรีมมิง: ซิกนัลเพลย์ กูมู ปีลีปีนัสไลฟ์ ปีลีปีนัสไลฟ์
ถ้วยนานาชาติ: เอวีซีวิมินส์แชมเปียนส์ลีก
พรีเมียร์วอลเลย์บอลลีก (อังกฤษ: Premier Volleyball League; ชื่อย่อ : พีวีแอล, PVL) เป็นลีกวอลเลย์บอลหญิงอาชีพระดับสูงสุดของประเทศฟิลิปปินส์ จัดขึ้นโดยสปอตส์วิชันแมเนจเมนต์กรุป, อิงก์ (สปอตส์วิชัน) ก่อตั้งขึ้นในปี ค.ศ. 2004 ในชื่อ เชกีส์ วี-ลีก (SVL) ซึ่งเป็นลีกระดับมหาวิทยาลัย จนกระทั่งเปลี่ยนชื่อเป็นลีกปัจจุบันในปี ค.ศ. 2017 ก่อนที่จะเปลี่ยนสถานะเป็นลีกอาชีพเต็มรูปแบบในปี ค.ศ. 2021 พีวีแอลเปิดกว้างให้สโมสรกึ่งอาชีพที่เป็นเจ้าขององค์กรและทีมที่ไม่ใช่ระดับมหาวิทยาลัยที่ได้รับการสนับสนุนจากรัฐบาลท้องถิ่นเข้าร่วมได้
สไปเกอส์เทิร์ฟ เป็นลีกทีมชายที่เทียบเท่ากับ พีวีแอล
ทีม

| ตัวย่อ | ทีม | สังกัด | หัวหน้าผู้ฝึกสอน | หัวหน้าทีม | ปีที่ก่อตั้ง | ปีที่เข้าร่วม |
| --- | --- | --- | --- | --- | --- | --- |
| AKA | อาคารี ชาร์เจอส์ (Akari Chargers) | อาคารีไลท์ติงแอนด์เทคโนโลยี |  ทากายูมิ มิโนวะ |  มิเชล กอบบ์ | 2022 | 2022 |
| CAP | กาปิตัลวัน โซลาร์ สไปเกอส์ (Capital1 Solar Spikers) | กาปิตัลวันเอ็นเนอร์จี คอร์ป. |  โรเจอร์ โกราเยบ |  จอเรลเอล ซิงห์ | 2024 | 2024 |
| CTC | เชอรี ทิกโก ครอสโซเวอส์ (Chery Tiggo Crossovers) | ยูไนเต็ดเอเชียออโตโมทีฟ กรุ๊ป |  นอร์แมน มีเกล |  อาบี มาราโญ | 2014 | 2021 |
| CMF | ช็อกโก มูโช ฟลายอิงไตตันส์ (Choco Mucho Flying Titans) | กลุ่มบริษัทเรบิสโกกรุป |  ดันเต อาลินซูนูริน |  ซีซี รอนดีนา | 2019 | 2019 |
| CHD | ซิกนัลเอชดีสไปเกอส์ (Cignal HD Spikers) | ซิกนัลทีวี, อิงก์ |  ชัก เดโลส ซันโตส |  ดอว์น มากันดีลี-กาตินดิก | 2013 | 2021 |
| CCS | ครีมไลน์คูลสแมเชอส์ (Creamline Cool Smashers) | กลุ่มบริษัทเรบิสโกกรุป |  เชอร์วิน เมเนเซส |  อาลิสซา วัลเดซ | 2017 | 2017 |
| FFF | ฟ็อกซ์เฟรชฟ็อกซีส์ (Farm Fresh Foxies) | ฟ็อกซ์เฟรชฟิลิปปินส์อินเตอร์เนชันแนล / สตรองกรุปแอทลีตส์ |  เบนสัน บ็อกบ็อก |  ลูอี โรเมโร | 2023 | 2023 |
| GTH | กาเลรีส์ทาวเวอร์ไฮไรเซอส์ (Galeries Tower Highrisers) | แกรนด์ไตปันแลนด์ดีเวลลอปเมนท์ |  เลอร์มา กีรอน |  อาลิสซา เอโรอา | 2023 | 2023 |
| NXL | เอ็นเอ็กซ์เลดคามีเลียนส์ (Nxled Chameleons) | อาคารีไลท์ติงแอนด์เทคโนโลยี |  เอตโตเร กุยเดตตี |  เคียรา เปอร์เมนติลลา | 2023 | 2023 |
| PGA | เปโตรกัซแอนเจิลส์ (Petro Gazz Angels) | เปโตรกัซเวนเจอส์ฟิลส์ |  โคจิ สึซูราบารา |  เรมี ปัลมา | 2018 | 2018 |
| HSH | พีแอลดีที ไฮสปีดฮิตเตอส์ (PLDT High Speed Hitters) | พีแอลดีที, อิงก์ |  ราล์ฟ รีกาฟอร์ต |  กัท อาราโด | 2013 | 2021 |
| ZUS | ซุสกอฟฟีทันเดอร์เบลล์ (Zus Coffee Thunderbelles) | ซุสกอฟฟี / สตรองกรุปแอทลีตส์ |  เจอร์รี ยี |  โคลอันน์ มอนโดเญโด | 2024 | 2024 |
สรุปผลการแข่งขัน

| ฤดูกาล | คอนเฟอเรนซ์ | ชนะเลิศ | รองชนะเลิศ | อันดับที่ 3 | อันดับที่ 4 |
| --- | --- | --- | --- | --- | --- |
| 2017 | Reinforced | โปการีสเวทเลดีวอริเออร์ | บาลีเพียว เพียเรตส์ วอเตอร์ ดีเฟนเดอส์ | ครีมไลน์คูลสแมเชอส์ | พาเวอร์สแมเชอส์ |
| 2017 | Open | บาลีเพียว เพียเรตส์ วอเตอร์ ดีเฟนเดอส์ | โปการีสเวทเลดีวอริเออร์ | ครีมไลน์คูลสแมเชอส์ | ฟิลิปปินแอร์ฟอร์ซวิมินส์วอลเลย์บอลทีม |
| 2017 | Collegiate | เอ็นยู เลดี บูลด็อกส์ | ฟยูเลดีตามารอว์ส | อาเรลลาโน เลดีชีฟส์ | อาดัมสัน เลดีฟัลคอนส์ |
| 2018 | Reinforced | ครีมไลน์คูลสแมเชอส์ | เพย์มายา ไฮฟลาเยอส์ | บันโกเปร์ลัสสไปเกอส์ | โปการีสเวท–แอร์ฟอร์ซเลดีวอริเออร์ |
| 2018 | Collegiate | ยูพี เลดีไฟติงมารูนส์ | ฟยูเลดีตามารอว์ส | อาดัมสัน เลดีฟัลคอนส์ | ยูเอสที โกลเดนไทเกรสเซส |
| 2018 | Open | ครีมไลน์คูลสแมเชอส์ | อาเตเนโอ-โมโตไลต์ เลดีอีเกิลส์ | บันโกเปร์ลัสสไปเกอส์ | เปโตรกัซแอนเจิลส์ |
| 2019 | Reinforced | เปโตรกัซแอนเจิลส์ | ครีมไลน์คูลสแมเชอส์ | แปซิฟิกทาวน์–อาร์มีเลดีทรูเปอส์ | บันโกเปร์ลัส |
| 2019 | Open | ครีมไลน์คูลสแมเชอส์ | เปโตรกัซแอนเจิลส์ | บันโกเปร์ลัสสไปเกอส์ | โมโตไลต์พาเวอร์บิลเดอส์ |
| 2019 | Collegiate | อาดัมสัน เลดีฟัลคอนส์ | ยูเอสที โกลเดนไทเกรสเซส | อาเตเนโอ เลดีอีเกิลส์ | เบนิลเด เลดี เบลเซอส์ |
| 2021 | Open | เชอรี ทิกโก ครอสโซเวอส์ | ครีมไลน์คูลสแมเชอส์ | เปโตรกัซแอนเจิลส์ | ช็อกโก มูโช ฟลายอิงไตตันส์ |
| 2022 | Open | ครีมไลน์คูลสแมเชอส์ | เปโตรกัซแอนเจิลส์ | ซิกนัลเอชดีสไปเกอส์ | ช็อกโก มูโช ฟลายอิงไตตันส์ |
| 2022 | Invitational | ครีมไลน์คูลสแมเชอส์ | คิงเวลไทเป | ซิกนัลเอชดีสไปเกอส์ | พีแอลดีที ไฮสปีดฮิตเตอส์ |
| 2022 | Reinforced | เปโตรกัซแอนเจิลส์ | ซิกนัลเอชดีสไปเกอส์ | ครีมไลน์คูลสแมเชอส์ | เชอรี ทิกโก ครอสโซเวอส์ |
| 2023 | 1st All-Filipino | ครีมไลน์คูลสแมเชอส์ | เปโตรกัซแอนเจิลส์ | เอฟทูโลจิสติกส์คาร์โกมูฟส์ | พีแอลดีที ไฮสปีดฮิตเตอส์ |
| 2023 | Invitational | คูราชิกิ อาบลาซ์ | ครีมไลน์คูลสแมเชอส์ | ซิกนัลเอชดีสไปเกอส์ | เอฟทูโลจิสติกส์คาร์โกมูฟส์ |
| 2023 | 2nd All-Filipino | ครีมไลน์คูลสแมเชอส์ | ช็อกโก มูโช ฟลายอิงไตตันส์ | ซิกนัลเอชดีสไปเกอส์ | เชอรี ทิกโก ครอสโซเวอส์ |
| 2024 | All-Filipino | ครีมไลน์คูลสแมเชอส์ | ช็อกโก มูโช ฟลายอิงไตตันส์ | เปโตรกัซแอนเจิลส์ | เชอรี ทิกโก ครอสโซเวอส์ |
| 2024 | Reinforced | ครีมไลน์คูลสแมเชอส์ | อาคารี ชาร์เจอส์ | ซิกนัลเอชดีสไปเกอส์ | พีแอลดีที ไฮสปีดฮิตเตอส์ |
| 2024 | Invitational | ครีมไลน์คูลสแมเชอส์ | ซิกนัลเอชดีสไปเกอส์ | คูราชิกิ อาบลาซ์ | เอสโคล่า |
จำนวนครั้งที่ชนะเลิศ

| ทีม | ชนะเลิศ | ชนะเลิศ | อันดับที่ 3 | ปีที่ชนะแต่ละคอนเฟอเรนซ์ |
| --- | --- | --- | --- | --- |
| ครีมไลน์คูลสแมเชอส์ | 10 | 3 | 3 | 2018 (R), 2018 (O), 2019 (O), 2022 (O), 2022 (I), 2023 (1F), 2023 (2F), 2024 (F), 2024 (R), 2024 (I) |
| เปโตรกัซแอนเจิลส์ | 2 | 3 | 2 | 2019 (R), 2022 (R) |
| บาลีเพียว เพียเรตส์ วอเตอร์ ดีเฟนเดอส์ | 1 | 1 | — | 2017 (O) |
| โปการีสเวทเลดีวอริเออร์   | 1 | 1 | — | 2017 (R) |
| คูราชิกิ อาบลาซ์ (ทีมรับเชิญ)  | 1 | — | 1 | 2023 (I) |
| อาดัมสัน เลดีฟัลคอนส์  | 1 | — | 1 | 2019 (C) |
| เชอรี ทิกโก ครอสโซเวอส์  | 1 | — | — | 2021 (O) |
| เอ็นยู เลดี บูลด็อกส์ | 1 | — | — | 2017 (C) |
| ยูพี เลดีไฟติงมารูนส์ | 1 | — | — | 2018 (C) |

หมายเหตุ: F - All-Filipino, R - reinforced conference, I - invitational conference, O - open conference, C - collegiate conference
ดูเพิ่ม

สไปเกอส์เทิร์ฟ
วี-ลีก (ประเทศฟิลิปปินส์)
แหล่งข้อมูลอื่น

เว็บไซต์ทางการ
แม่แบบ:ลีกวอลเลย์บอลหญิงอาชีพ
พระพุทธรูปประจำพระชนมวาร

พระพุทธรูปประจำพระชนมวารของรัชกาลที่ 5, รัชกาลที่ 6, รัชกาลที่ 7, สมเด็จพระศรีพัชรินทราบรมราชินีนาถ พระบรมราชชนนีพันปีหลวง, สมเด็จพระศรีสวรินทิราบรมราชเทวี พระพันวัสสาอัยยิกาเจ้า, สมเด็จพระนางเจ้ารำไพพรรณี พระบรมราชินี, พระนางเจ้าสุวัทนา พระวรราชเทวี และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ในงานฉลองพระอัฐิ
พระพุทธรูปประจำพระชนมวาร เป็นพระพุทธรูปที่พระมหากษัตริย์หรือพระบรมวงศานุวงศ์มีพระราชศรัทธาสร้างขึ้นประจำพระองค์หรือสร้างถวายพระบรมราชบุพการี ในวาระโอกาสสำคัญต่างๆ อาทิ การเฉลิมพระชนมพรรษา การฉลองพระประสูติการ ฯลฯ โดยพระพุทธรูปประจำพระชนมวารส่วนใหญ่ มักจะเป็นพระพุทธรูปประจำวันพระราชสมภพหรือวันประสูติของพระมหากษัตริย์หรือพระบรมวงศานุวงศ์พระองค์นั้นๆ ดังนี้
วันอาทิตย์ พระพุทธรูปประจำวันคือ พระปางถวายเนตร
วันจันทร์ พระพุทธรูปประจำวันคือ พระปางห้ามญาติ หรือ ปางห้ามสมุทร
วันอังคาร พระพุทธรูปประจำวันคือ พระปางไสยาสน์ หรือตามพระราชนิยมพระบาทสมเด็จพระจุลจอมเกล้าเจ้าอยู่หัว เป็นปางห้ามพระแก่นจันทน์
วันพุธ พระพุทธรูปประจำวันคือ พระปางอุ้มบาตร
วันพฤหัสบดี พระพุทธรูปประจำวันคือ พระปางสมาธิ หรือ ปางตรัสรู้
วันศุกร์ พระพุทธรูปประจำวันคือ พระปางรำพึง
วันเสาร์ พระพุทธรูปประจำวันคือ พระปางนาคปรก
การสร้างพระพุทธรูปประจำพระชนมวารในสมัยรัตนโกสินทร์ เริ่มมีมาตั้งแต่รัชสมัยพระบาทสมเด็จพระนั่งเกล้าเจ้าอยู่หัว โดยทรงโปรดเกล้าฯ ให้สร้างพระพุทธรูปประจำพระชนมวารถวายพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นพระอัยกา และพระบาทสมเด็จพระพุทธเลิศหล้านภาลัย ผู้ทรงเป็นพระบรมชนกนาถ
พระพุทธรูปประจำพระชนมวารของพระมหากษัตริย์

| รัชกาล | พระพุทธรูป | พระนาม | ปางพระพุทธรูป | ผู้สร้าง | ที่ประดิษฐาน |
| --- | --- | --- | --- | --- | --- |
| 1 |  | พระบาทสมเด็จพระพุทธยอดฟ้าจุฬาโลกมหาราช  (รัชกาลที่ 1) | ปางอุ้มบาตร | พระบาทสมเด็จพระนั่งเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 2 |  | พระบาทสมเด็จพระพุทธเลิศหล้านภาลัย (รัชกาลที่ 2) | ปางอุ้มบาตร | พระบาทสมเด็จพระนั่งเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 3 |  | พระบาทสมเด็จพระนั่งเกล้าเจ้าอยู่หัว  (รัชกาลที่ 3) | ปางห้ามสมุทร | พระบาทสมเด็จพระจอมเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 4 |  | พระบาทสมเด็จพระจอมเกล้าเจ้าอยู่หัว (รัชกาลที่ 4) | ปางสมาธิ | พระบาทสมเด็จพระจอมเกล้าเจ้าอยู่หัว  สร้างโดยพระองค์เอง | หอพระ พระที่นั่งจักรีมหาปราสาท พระบรมมหาราชวัง |
| 5 |  | พระบาทสมเด็จพระจุลจอมเกล้าเจ้าอยู่หัว  (รัชกาลที่ 5) | ปางห้ามพระแก่นจันทร์ | พระบาทสมเด็จพระจุลจอมเกล้าเจ้าอยู่หัว  สร้างโดยพระองค์เอง | หอพระ พระที่นั่งจักรีมหาปราสาท พระบรมมหาราชวัง |
| 6 |  | พระบาทสมเด็จพระมงกุฎเกล้าเจ้าอยู่หัว  (รัชกาลที่ 6) | ปางนาคปรก | พระบาทสมเด็จพระมงกุฎเกล้าเจ้าอยู่หัว  สร้างโดยพระองค์เอง | หอพระ พระที่นั่งจักรีมหาปราสาท พระบรมมหาราชวัง |
| 7 |  | พระบาทสมเด็จพระปกเกล้าเจ้าอยู่หัว (รัชกาลที่ 7) | ปางอุ้มบาตร | พระบาทสมเด็จพระปกเกล้าเจ้าอยู่หัว  สร้างโดยพระองค์เอง | หอพระ พระที่นั่งจักรีมหาปราสาท พระบรมมหาราชวัง |
| 8 |  | พระบาทสมเด็จพระปรเมนทรมหาอานันทมหิดล พระอัฐมรามาธิบดินทร  (รัชกาลที่ 8) | ปางถวายเนตร | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | หอพระ พระที่นั่งจักรีมหาปราสาท พระบรมมหาราชวัง |
| 9 | ห้ามญาติ | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9) | ปางห้ามญาติ | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  สร้างโดยพระองค์เอง | หอพระ พระที่นั่งจักรีมหาปราสาท พระบรมมหาราชวัง |
พระพุทธรูปประจำพระชนมวารของพระมเหสี

| รัชกาล | พระพุทธรูป | พระนาม | ปางพระพุทธรูป | ผู้สร้าง | ที่ประดิษฐาน |
| --- | --- | --- | --- | --- | --- |
| 1 |  | สมเด็จพระอมรินทราบรมราชินี | ปางถวายเนตร | พระบาทสมเด็จพระจอมเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 2 |  | สมเด็จพระศรีสุริเยนทราบรมราชินี | ปางถวายเนตร | พระบาทสมเด็จพระจอมเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 4 |  | สมเด็จพระเทพศิรินทราบรมราชินี | ปางมารวิชัย | พระบาทสมเด็จพระจุลจอมเกล้าเจ้าอยู่หัว | หอพระ พระที่นั่งจักรีมหาปราสาท พระบรมมหาราชวัง |
| 5 |  | สมเด็จพระศรีพัชรินทราบรมราชินีนาถ พระบรมราชชนนีพันปีหลวง | ปางรำพึง | พระบาทสมเด็จพระจุลจอมเกล้าเจ้าอยู่หัว | หอพระ พระที่นั่งจักรีมหาปราสาท พระบรมมหาราชวัง |
| 5 |  | สมเด็จพระศรีสวรินทิราบรมราชเทวี พระพันวัสสาอัยยิกาเจ้า | ปางอุ้มบาตร | พระบาทสมเด็จพระจุลจอมเกล้าเจ้าอยู่หัว | หอพระ พระที่นั่งจักรีมหาปราสาท พระบรมมหาราชวัง |
| 6 |  | พระนางเจ้าสุวัทนา พระวรราชเทวี | ปางนาคปรก | พระบาทสมเด็จพระมงกุฎเกล้าเจ้าอยู่หัว | หอพระสุราลัยพิมาน พระบรมมหาราชวัง |
| 7 |  | สมเด็จพระนางเจ้ารำไพพรรณี พระบรมราชินี | ปางห้ามพระแก่นจันทร์ | พระบาทสมเด็จพระปกเกล้าเจ้าอยู่หัว | หอพระ พระที่นั่งจักรีมหาปราสาท พระบรมมหาราชวัง |
| 9 |  | สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง | ปางรำพึง | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | หอพระสุราลัยพิมาน พระบรมมหาราชวัง |
พระพุทธรูปประจำพระชนมวารของพระราชวงศ์

| พระพุทธรูป | พระนาม | ปางพระพุทธรูป | ผู้สร้าง | ที่ประดิษฐาน |
| --- | --- | --- | --- | --- |
|  | สมเด็จพระบรมราชปิตุลาธิบดี เจ้าฟ้ามหาวชิรุณหิศ | ปางสมาธิ | สมเด็จพระศรีสวรินทิราบรมราชเทวี พระพันวัสสาอัยยิกาเจ้า | อนุสรณ์สถานรังษีวัฒนา สุสานหลวง วัดราชบพิธสถิตมหาสีมารามราชวรวิหาร |
|  | สมเด็จพระเจ้าบรมวงศ์เธอ เจ้าฟ้าจันทรมณฑล โสภณภควดี กรมหลวงวิสุทธิกระษัตริย์ | ปางห้ามสมุทร | พระบาทสมเด็จพระจุลจอมเกล้าเจ้าอยู่หัว | วัดเทพศิรินทราวาสราชวรวิหาร |
|  | สมเด็จพระเจ้าบรมวงศ์เธอ เจ้าฟ้าวิจิตรจิรประภา อดุลยาดิเรกรัตน ขัตติยราชกุมารี | ปางอุ้มบาตร | สมเด็จพระศรีสวรินทิราบรมราชเทวี พระพันวัสสาอัยยิกาเจ้า | อนุสรณ์สถานรังษีวัฒนา สุสานหลวง วัดราชบพิธสถิตมหาสีมารามราชวรวิหาร |
|  | สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร | ปางสมาธิ | สมเด็จพระศรีสวรินทิราบรมราชเทวี พระพันวัสสาอัยยิกาเจ้า | อนุสรณ์สถานรังษีวัฒนา สุสานหลวง วัดราชบพิธสถิตมหาสีมารามราชวรวิหาร |
|  | สมเด็จพระมหิตลาธิเบศร อดุลยเดชวิกรม พระบรมราชชนก | ปางรำพึง | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | หอพระ พระที่นั่งจักรีมหาปราสาท พระบรมมหาราชวัง |
|  | สมเด็จพระศรีนครินทราบรมราชชนนี | ปางถวายเนตร | พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร | หอพระ พระที่นั่งจักรีมหาปราสาท พระบรมมหาราชวัง |
|  | สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี | ปางไสยาสน์ | พระองค์เอง | หอพระ พระที่นั่งจักรีมหาปราสาท พระบรมมหาราชวัง |
|  | สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ | ปางถวายเนตร | พระองค์เอง | หอพระ พระที่นั่งจักรีมหาปราสาท พระบรมมหาราชวัง |
บรรณานุกรม

หนังสือพระพุทธปฏิมาในพระบรมมหาราชวัง
http://www.laksanathai.com/book1/p081.aspx เก็บถาวร 2013-06-06 ที่ เวย์แบ็กแมชชีน
http://www.laksanathai.com/book1/p082.aspx เก็บถาวร 2013-06-04 ที่ เวย์แบ็กแมชชีน
http://www.laksanathai.com/book1/p083.aspx เก็บถาวร 2017-04-25 ที่ เวย์แบ็กแมชชีน
http://www.laksanathai.com/book1/p084.aspx เก็บถาวร 2014-02-28 ที่ เวย์แบ็กแมชชีน
http://www.laksanathai.com/book1/p085.aspx เก็บถาวร 2010-03-25 ที่ เวย์แบ็กแมชชีน
http://www.laksanathai.com/book1/p086.aspx เก็บถาวร 2014-03-03 ที่ เวย์แบ็กแมชชีน
พระพุทธปฏิมาในพระบรมมหาราชวัง
http://www.udommongkol.com/product.detail_595725_th_4198374 เก็บถาวร 2016-03-04 ที่ เวย์แบ็กแมชชีน
http://topicstock.pantip.com/library/topicstock/K3616692/K3616692.html
ชมรมคนรักประวัติศาสตร์ไทย ตอน พระพุทธรูปประจำพระชนมวาร
เทพ โชตินุชิต

| เทพ โชตินุชิตท> ม. บ.ช. ช.ร. |
| --- | --- |
เทพ ก่อน พ.ศ. 2500

รัฐมนตรี
ดำรงตำแหน่ง 28 มิถุนายน พ.ศ. 2492 – 16 มกราคม พ.ศ. 2493
นายกรัฐมนตรี: จอมพล แปลก พิบูลสงคราม
รัฐมนตรีช่วยว่าการกระทรวงพาณิชย์
ดำรงตำแหน่ง 16 มกราคม พ.ศ. 2493 – 29 พฤศจิกายน พ.ศ. 2494
นายกรัฐมนตรี: จอมพล แปลก พิบูลสงคราม
สมาชิกสภาผู้แทนราษฎรจังหวัดศรีสะเกษ
ดำรงตำแหน่ง 10 ธันวาคม พ.ศ. 2480 – 11 กันยายน พ.ศ. 2481
กษัตริย์: พระบาทสมเด็จพระปรเมนทรมหาอานันทมหิดล
นายกรัฐมนตรี: พระยาพหลพลพยุหเสนา
ก่อนหน้า: ขุนพิเคราะห์คดี (อินทร์ อินตะนัย)
ถัดไป: เตียง ศิริขันธ์
เขตเลือกตั้ง: ศรีษะเกษ
ดำรงตำแหน่ง 26 กุมภาพันธ์ พ.ศ. 2495 – 25 กุมภาพันธ์ พ.ศ. 2500
กษัตริย์: พระบาทสมเด็จพระมหาภูมิพลอดุลยเดช
นายกรัฐมนตรี: จอมพล แปลก พิบูลสงคราม
ก่อนหน้า: ประเทือง ธรรมสาลี
ถัดไป: เทพ โชตินุชิต
เขตเลือกตั้ง: ศรีษะเกษ
ดำรงตำแหน่ง 26 กุมภาพันธ์ – 16 กันยายน พ.ศ. 2500
กษัตริย์: พระบาทสมเด็จพระมหาภูมิพลอดุลยเดช
นายกรัฐมนตรี: จอมพล แปลก พิบูลสงคราม
ก่อนหน้า: เทพ โชตินุชิต
ถัดไป: เทพ โชตินุชิต
เขตเลือกตั้ง: ศรีษะเกษ
ดำรงตำแหน่ง 15 ธันวาคม พ.ศ. 2500 – 20 ตุลาคม พ.ศ. 2501
กษัตริย์: พระบาทสมเด็จพระมหาภูมิพลอดุลยเดช
นายกรัฐมนตรี: จอมพล ถนอม กิตติขจร 
ก่อนหน้า: เทพ โชตินุชิต
ถัดไป: นิสิต เวทย์ศิริยานันท์
เขตเลือกตั้ง: ศรีษะเกษ
เลขาธิการพรรคประชาธิปัตย์
ดำรงตำแหน่ง 17 กันยายน พ.ศ. 2491 – 25 มิถุนายน พ.ศ. 2492  (9 เดือน 8 วัน)
ก่อนหน้า: พลตรี หม่อมราชวงศ์คึกฤทธิ์ ปราโมช
ถัดไป: ชวลิต อภัยวงศ์
 
ข้อมูลส่วนบุคคล
เกิด: เทพ โชตินุชิต 27 มกราคม พ.ศ. 2450 ตำบลบ่อพลับ อำเภอเมืองนครปฐม จังหวัดนครปฐม ประเทศสยาม
เสียชีวิต: 7 เมษายน พ.ศ. 2517 (67 ปี) โรงพยาบาลรามาธิบดี กรุงเทพมหานคร เวลา 2.30 นาที
สาเหตุการเสียชีวิต: โรคตับแข็ง
สัญชาติ: ไทย
เชื้อชาติ: ไทย
พรรคการเมือง: ประชาธิปัตย์ (2491–2498) เศรษฐกร (2498–2501) แนวร่วม-เศรษฐกร (2511–2514)
คู่สมรส: สนอง โชตินุชิต
บุตร: 1.เผ่าเทพ โชตินุชิต 2.สุทิน โชตินุชิต 3.พันธุ์เทพ โชตินุชิต 4.พงษ์เทพ โชตินุชิต 5.เทพี โชตินุชิต 6.เทวี โชตินุชิต 7.สหเทพ โชตินุชิต 8.อรเทพ โชตินุชิต 9.อนุเทพ โชตินุชิต 10.สุเทพ โชตินุชิต
บุพการี: ขุนสุภมาตรา (เทียบ โชตินุชิต) (บิดา) ศุภมาตรา (แว่นแก้ว) (มารดา)
การศึกษา: คณะนิติศาสตร์
ศิษย์เก่า: 1.โรงเรียนพระปฐมวิทยาลัย 2.มหาวิทยาลัยธรรมศาสตร์
อาชีพ: ผู้พิพากษา ทนายความ
วิชาชีพ: นิติศาสตร์
เป็นที่รู้จักจาก: 1.สมาชิกสภาผู้แทนราษฎรจังหวัดศรีสะเกษ 3 สมัย 2.นักคิดสังคมนิยม
ผลงานเด่น: การอพยพชาวนครพนมในกรณีพิพาทอินโดจีน
ชื่อเล่น: เทพ

เทพ โชตินุชิต เป็นอดีตนักการเมือง นักกฎหมาย และทนายความชาวไทย เคยดำรงตำแหน่งสมาชิกสภาผู้แทนราษฎรจังหวัดศรีสะเกษ รัฐมนตรีช่วยว่าการกระทรวงพาณิชย์ และรัฐมนตรีที่ไม่ประจำกระทรวง และเป็นหัวหน้าพรรคการเมือง 2 พรรค คือ พรรคเศรษฐกร (พ.ศ. 2498 - พ.ศ. 2501) และพรรคแนวร่วม-เศรษฐกร (พ.ศ. 2511 - พ.ศ. 2514)
ประวัติ

เทพ โชตินุชิต เกิดเมื่อวันที่ 27 มกราคม พ.ศ. 2450 ที่ ตำบลบ่อพลับ อำเภอเมืองนครปฐม จังหวัดนครปฐม คุณพ่อคือขุนสุภมาตรา (เทียบ โชตินุชิต) มีคุณแม่คือ นางศุภมาตรา (แว่นแก้ว) เป็นลูกคนที่ 4 จากทั้งหมด 8 คน
ประวัติ > การศึกษา

เมื่อเริ่มโตขึ้นนาย เทพได้เข้าศึกษาต่อในโรงเรียนพระปฐมวิทยาลัย จนจบชั้นมัธยมศึกษาปีที่ 6 เมื่ออายุ 15 ปี จากนั้นได้เข้าศึกษาต่อที่ ธรรมศาสตรบัณฑิตจาก มหาวิทยาลัยธรรมศาสตร์และการเมือง และเนติบัณฑิตไทย (น.บ.ท.)
ประวัติ > อาชีพก่อนทำงานการเมือง

เมื่อ พ.ศ. 2475 ประกอบอาชีพทนายความและผู้พิพากษาก่อนที่จะได้สมรสกับสนอง โชตินุชิต ที่จังหวัดสมุทรสาคร ก่อนที่จะไปเป็นผู้พิพากษาฝึกหัดที่จังหวัดขุขันธ์
ประวัติ > อาชีพส.ส.

และได้ลาออกมาสมัครสมาชิกสภาผู้แทนราษฎร (ส.ส.) ที่จังหวัดศรีสะเกษ เมื่อ พ.ศ. 2480 นับเป็น ส.ส. คนแรกของจังหวัดศรีสะเกษ ที่มาจากการเลือกตั้งโดยตรง และได้รับการเลือกตั้งต่อมาอีก 3 สมัย
เมื่อเกิดการยุบสภาได้กลับไปเป็นผู้พิพากษาอีกครั้งที่จังหวัดนครพนม ต่อมาในปี พ.ศ. 2490 ได้สมันคร ส.ส. ศรีษะเกษ ในนามพรรคประชาธิปัตย์ แต่แพ้เพียงแค่ 2 คะแนนใน พ.ศ. 2492 เป็นรัฐมนตรีลอย และเป็นรัฐมนตรีช่วยว่าการกระทรวงพาณิชย์ เมื่อ พ.ศ. 2493 เคยเป็นเลขาธิการพรรคประชาธิปัตย์ ระหว่างปี พ.ศ. 2491 - พ.ศ. 2492 นับเป็นเลขาธิการพรรคคนที่ 2 ต่อจากหม่อมราชวงศ์คึกฤทธิ์ ปราโมช
นอกจากแล้วยังเป็นสมาชิกสภาร่างรัฐธรรมนูญ พ.ศ. 2491 เคยก่อตั้งพรรคการเมืองขึ้นมา คือ พรรคเศรษฐกร และพรรคแนวร่วม-เศรษฐกร แต่ไม่ประสบความสำเร็จมากนัก ต่อมาได้รับคำเชิญไปเยือนประเทศจีน หลังจากที่กลับมาได้ถูกจบในข้อหาคอมมิวนิสต์ เมื่อ พ.ศ. 2500 ได้มีการออก พ.ร.บ. นิรโทษกรรม จึงสามารถออกจากคุกได้ เมื่อเกิดการเลือกตั้ง ใน เดือนกุมพาพันธ์ พ.ศ. 2500 จนได้รับชัยชนะ และครังที่ 2 ในเดือนธันวาคม พ.ศ. 2500 อีกด้วย
เทพ โชตินุชิต ได้ชื่อว่าเป็นนักการเมืองที่เป็นนักกฎหมายที่ต่อสู้เพื่อความยุติธรรมให้แก่สังคมมาโดยตลอด  เคยถูกจับและเคยช่วยเหลือหลายบุคคลมาแล้ว อาทิ ทองใบ ทองเปาด์ ซึ่งก่อนจะเกิดเหตุการณ์ 14 ตุลาคม ในปี พ.ศ. 2516 ไม่นาน เทพ โชตินุชิต ได้ร่วมกับสมาชิกพรรคประชาธิปัตย์อีก 3 คน คือ พิชัย รัตตกุล ดำรง ลัทธพิพัฒน์ และชวลิต อภัยวงศ์ ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ ซึ่งมีผู้มาลงชื่อทั้งหมด 100 คนด้วย
ประวัติ > อนิจกรรม

เทพ โชตินุชิต ถึงแก่กรรม เมื่อวันที่ 7 เมษายน พ.ศ. 2517 ที่โรงพยาบาลรามาธิบดี สิริอายุได้ 67 ปี จากโรคตับแข็ง
เครื่องราชอิสริยาภรณ์

พ.ศ. 2492 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2484 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
ทากหนามม่วง

| ทากหนามม่วง |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Gastropoda
ชั้นย่อย:: Opisthobranchia
อันดับ:: Nudibranchia
อันดับย่อย:: Aeolidina
วงศ์:: Fabellindae
สกุล:: Flabellina
สปีชีส์:: F.rubrolineata
ชื่อทวินาม
Flabellina rubrolineata (O'Donoghue, 1929)

ทากหนามม่วง (อังกฤษ: Nudibranch, Purple-Red Flabellina) เป็นสัตว์ไม่มีกระดูกสันหลังจำพวกมอลลัสกา  เช่นเดียวกับหอย และหมึก จัดอยู่ในชั้นหอยฝาเดี่ยว  และเป็นกลุ่มของทากทะเล และอยู่ในอันดับ Nudibranchia
บทนำ > สัตว์มหัศจรรย์ อัญมณีแห่งท้องทะเล

ทากหนามม่วงถูกจัดอยู่ในอันดับย่อย  (Suborder) Aeolidina ซึ่งทากกลุ่มเดียวที่มีลักษณะพิเศษ คือ ducts of the digestive glands และ cnidosacs ที่ยืนยาวออกมานอกลำตัว มีลักษณะคล้ายขนหรือหนาม ตั้งอยู่ตลอดกลางแนวลำตัว และมี cerata อยู่รอบๆข้างของ digestive glands และ cnidosacs  แต่ cerataจะมีขนาดเล็กและสั้นกว่า (cereta คืออวัยวะที่ทำหน้าที่แลกเปลี่ยนแก๊สแทน gills  )
ทากหนามม่วง มีขนาดลำตัวยาว 4 เซนติเมตร รูปร่างยาว ลำตัวสีม่วง สีม่วงอ่อนหรือสีขาว มี cerata ขึ้นเป็นกลุ่มอยู่เป็นแถว ส่วนโคนสีของ cerata จะคล้ายสีลำตัว ปลายสีม่วงแก่
ส่วนหัวมีหนวดและ Oral tentacle สีคล้ายลำตัวมีแถบสีม่วงอยู่กลางหนวด ส่วน Rhinophore จะสีเหมือน Cerata ทากหนามม่วงมีการเคลื่อนที่โดยการใช้ส่วน foot ที่อยู่ใต้ mantle คืบคลานไปตามพื้นผิวต่างๆ (การเคลื่อนที่ของทากเปลือย) การป้องกันตัวเป็นแบบเดียวกับทากหนามทั้งหลาย จะกินเข็มพิษของไฮดรอย์เข้าไป ก่อนนำมาที่ปลาย Cerata
| --- | --- |
บริเวณที่พบได้: พื้นทราย /กองหิน/แนวปะการัง
พฤติกรรม: อยู่ตัวเดียวหรือเป็นกลุ่ม
กินอาหาร: ไฮดรอยด์ ( การกินอาหาร )
สถานภาพ: Common
จุดที่พบในประเทศไทย: หมู่เกาะสุรินทร์  สิมิลัน จ.พังงา , เกาะพุง  หมู่เกาะพีพี จ.กระบี่ ,  เกาะเฮ  จ.ภูเก็ต
ความลึกที่พบ: 10-20 เมตร
บทนำ > ภาระหน้าที่ของสิ่งมีชีวิตตัวเล็ก

ทากหนามม่วงมีสีสันที่สวยงามและมีรูปร่างที่แปลกตาน่าสนใจ อีกทั้งไม่สามารถหาชมได้ทั่วไปบนบก ต้องดำน้ำลงไปดูใต้ทะเลจึงเป็นที่ชื่นชอบของนักดำน้ำ และนักถ่ายภาพใต้  ทำให้มีประโยชน์ในด้านของการการท่องเที่ยว  ซึ่งการดำน้ำแต่ละครั้งจะมีค่าใช้จ่ายมากพอสมควร  แม้ทากหนามม่วงจะสามรถพบได้ทั้งฝั่งทะเลอันดามัน อ่าวไทย และมีสถานะที่พบได้ค่อนข้างบ่อยครั้ง แต่เนื่องจาก ทากหนามม่วงมีขนาดเล็กจึงต้องใช้เวลาในการตามหาบ้าง
ทุกสิ่งมีชีวิตเกิดมาล้วนมีคุณค่าในตัวของสิ่งมีชีวิตเอง ทากหนามม่วงก็เช่นกัน เพราะอาหารของทากเปลือยคือสัตว์ในพวกไฮดรอยด์หรือขนนกทะเล( รูปร่างขนนก เก็บถาวร 2014-04-06 ที่ เวย์แบ็กแมชชีน) ทากหนามม่วงจึงทำหน้าที่ควบคุมประชากรของขนนกทะเลในแนวปะการัง ไม่ให้มีมากเกินไป เพราะการที่มีสิ่งมีชีวิตอื่นในแนวปะการังมากเกินไปจะทำให้ตัวอ่อนของปะการังไม่สามารถลงเกาะได้ อีกทั้งตัวทากหนามม่วงเองก็ยังเป็นอาหารให้กับกลุ่มสิ่งมีชีวิตอื่นทั้งในระยะ ไข่ ตัวอ่อน และตัวเต็ม จึงถือได้ว่าเป็นส่วนหนึ่งของห่วงโซ่อาหารในแนวปะการัง
วงศาคณาญาติในน่านน้ำไทย

ทากเปลือยในสกุลนี้ทั่วโลกมี 30 ชนิด  แต่ในประเทศไทยมีการรายงานพบเพียง 3-4 ชนิดเท่านั้น คือ F.biocolor , F.exoptata , F.indica , และ F.rubrolieata ซึ่งจะสัมพันธ์กับการกระจายทางภูมิศาสตร์ในเขต Indo-West Pacifi และเขต Circumtropical โดยในแต่ละพื้นที่ที่พบก็จะมีลักษณะหรือสีที่แตกต่างกันออกไปตามแต่ชนิดของอาหารที่กิน การศึกษาความสัมพันธ์ทางวิวัฒนาการโดยการใช้ข้อมูลทางพันธุกรรมในทากสกุลนี้ยังไม่มีข้อมูลการศึกษา โดยเฉพาะทากเปลือยที่กล่าวมายังไม่ข้อมูลการศึกษาทางพันธุกรรมเลย  แต่มีการศึกษาในทากเปลือยชนิด F. verrucosa ที่ลักษณะของรูปร่างที่แตกต่างกัน ( 2 From) ซึ่งการศึกษาครั้งนี้ใช้ตำแหน่งของยีน COI ในไมโตคอนเดรียและยีน 5.8S-ITS2 ในนิเคลียส ซึ่งได้ผลการทดลองว่าทั้ง 2  form เป็นชนิดเดียวกัน แต่มีรูปร่างที่แตกต่างกันเท่านั้น
ปรับเปลี่ยนเพื่ออยู่รอด > การป้องกันตัวเข็มพิษจากไฮดรอยด์

ทากหนามม่วงและทากในกลุ่ม Arminina จะมีการนำเข็มพิษที่ได้จากการกินเข็มพิษไฮดรอยด์เข้าไป จากนั้นจะเคลื่อนเข็มพิษไปยังปลาย cerata และ cnidosacs  เพื่อใช้ป้องกันตัวเมื่อมีศัตรูมาทำร้าย โดยเข็มพิษจะถูกปล่อยออกไป เมื่อศัตรูมาสัมผัส ()
ปรับเปลี่ยนเพื่ออยู่รอด > การเพิ่มพื้นที่การรับกลิ่น

ทากหนามม่วงและทากเปลือยทุกชนิดจะมีอวัยวะที่เรียกว่าไรโนฟอร์ (Rhinophore)ซึ่งเป็นอวัยวะที่ไว้ใช้ในการรับสัมผัสสารเคมีในมวลน้ำ ซึ่งเปรียบได้กับการดมกลิ่น ทากเปลือยแต่ละชนิดจะมีรูปแบบของไรโนฟอร์ที่แตกต่างกันออกไปตามแต่ชนิด การมีไรโนฟอร์รูปแบบต่างๆจะช่วยเพิ่มประสิทธิภาพในการรับสัมผัสสารเคมีได้มากขึ้น ซึ่งทากหนามม่วงจะมีไรโนฟอร์แบบ Perfoliate
ปรับเปลี่ยนเพื่ออยู่รอด > การหายไปของเหงือก (Gills)

ทากเปลือยทุกชนิดจะมีเหงือกเพื่อใช้ในการแลกเปลี่ยนแก๊สกับน้ำทะเล โดยปกติเหงือกจะอยู่บริเวณหลังของทากเปลือย แต่ในทากหนามม่วงจะมีการลดรูปและปรับเปลี่ยนไปของเหงือก โดยเหงือกจะกลายเป็น Cerata ที่เป็นเส้นๆลักษณะคล้ายกับ ducts of the digestive glands ที่อยู่ตลอดแนวลำตัว และยังมี Cnidosacs ที่ปลาย Cerata อีกด้วย ทั้งนี้เพื่อป้องกันสิ่งมีชีวิตที่จะมาตอดกินเหงือกของทากหนามม่วง
กรวด

กรวด
กรวด เป็นหินประเภทหินตะกอนซึ่งถูกกระแสน้ำพัดพาไปอยู่รวมกัน เนื่องจากการเสียดสีกันทำให้ผิวมีความเรียบมน ลื่น มี 2 ประเภท คือกรวดแม่น้ำ และกรวดทะเล
ประโยชน์ของกรวด

ใช้ผสมคอนกรีตแทนหินในการก่อสร้าง และใช้ทำถนน
ใช้ทำผิวกรวดล้าง เป็นผิวตกแต่งในงานสถาปัตยกรรม
ใช้เป็นวัสดุกรองในงานกรองน้ำ
ใช้ประดับตกแต่งสวนในงานภูมิสถาปัตยกรรม
ใช้ประดับตกแต่งในตู้ปลาสวยงาม